TEMA DE PROIECTARE
ÎNFIINȚARE CENTRU DE COLECTARE PRIN APORT VOLUNTAR ÎN COMUNA CRUCEA, JUDEȚUL CONSTANTA

1 1 INFORMATII GENERALE 
1.1 Denumirea obiectivului de investiții 
ÎNFIINȚARE CENTRU DE COLECTARE PRIN APORT VOLUNTAR ÎN COMUNA CRUCEA, JUDEȚUL CONSTANTA 
1.2 Ordonator principal de credite 
Ministerul Mediului, Apelor și Pădurilor. 
1.3 Ordonator de credite secundar 
Nu este cazul. 
1.4 Beneficiarul investitiei 
Unitatea Administrativ Teritorială (UAT) Comuna Crucea, județul Constanta
1.5 Elaboratorul temei de proiectare 
UAT Comuna Crucea
2 DATE DE IDENTIFICARE A OBIECTIVULUI DE INVESTIȚII 
2.1 Informații privind regimul juridic, economic și tehnic al terenului și/sau al construcției existente, documentație cadastrală 
Obiectivul de investiții se va realiza pe un teren din domeniul public al UAT Comuna Crucea, situat în localitatea Crucea.  
Terenul este situat extravilan UAT Comuna, localitatea Crucea
Terenul face parte din domeniul privat al UAT Comuna Crucea, localitatea Crucea
Terenul nu prezintă interdicție temporară sau definitivă. 
Regimul economic al terenului: în prezent este folosit ca neproductiv. Terenul este situat la mai mult de 500 m de ultima locuință. 

2.2 Particularități ale amplasamentului/amplasamentelor propus/propuse pentru realizarea obiectivului de investiții, după caz 
a) Descrierea succintă a amplasamentului/amplasamentelor propus (e) (localizare, suprafața terenului, dimensiuni în plan): 

Terenul pe care se va construi platforma are o suprafață de 3665  mp (la nivel de estimare).
Terenul este localizat în cadrul UAT Comuna Crucea,  localitatea Crucea.  
b) Relațiile cu zonele învecinate, accesuri existente și /sau căi de acces posibile: 
UAT Comuna Crucea este situată în partea de nord-vest a județului Constanta, la o distanta de aproximativ 55 km fata de Municipiul Constanta.
Se învecinează la Nord cu localitatile Horia, Closca si Tichilesti,   la Est cu localitatile Pantelimon, Runcu si Vulturu , la Vest cu localitatile Capidava si Dunarea, la Sud cu localitatile Dorobantu si Tepes-Voda.
Pe o raza de 200m fata de amplasament NU sunt identificate locuinte

Cai de acces posibile- DE 687/1
c) Surse de poluare existente in zonă: 
Nu există 

d) Particularități de relief: 
Terenul este in mare parte plan si orizontal. 

 
f) Existenta unor eventuale rețele edilitare în amplasament care ar necesita relocare protejare în măsura în care pot fi identificate: 
Nu este cazul. 
g) Posibile obligații de servitute: 
Nu este cazul. 
h) Condiționări constructive determinate de starea tehnică și de sistemul constructiv al unor construcții existente în amplasamente, asupra cărora se vor face lucrări de interventii, după caz: 
Nu este cazul. 
i) Reglementări urbanistice aplicabile zonei conform documentațiilor de urbanism aprobate – plan urbanistic general/plan urbanistic zonal si regulamentul local de urbanism aferent: 
Terenul face parte din extravilanul comunei avand destinația neproductiv.  
Din punct de vedere urbanistic nu există nicio interdicție pentru construirea obiectivului în cauză. Utilizarea pentru construcții a terenului în cauză se va face cu respectarea prevederilor Legii nr.50/1991, cu modificarile și completările ulterioare, precum și ale Legii 18/1991, cu modificările si completările ulterioare. 
j) Existența de monumente istorice /de arhitectură sau situri arheologice pe amplasament sau in zona imediat învecinată;existența condiționărilor specifice în cazul existenței unor zone protejate: 
Nu este cazul 

2.3 Descrierea succintă a obiectivului de investiții propus din punct de vedere tehnic si funcțional 
[bookmark: _GoBack]Prin prezentul proiect se urmareste infiintarea unui centru de colectare prin aport voluntar in Comuna Crucea, pentru dezvoltarea unui management al deseurilor eficient, prin suplimentarea capacitatilor de colectare separata si pregatire pentru reutilizare si valorificare a deseurilor.
  b) caracteristici, parametri şi date tehnice specifice, preconizate;
Pe terenul identificat vor fi realizate urmatoarele lucrari:
· Platformă carosabilă pentru amplasarea containerelor de tip ab-roll pentru deșeuri șicirculația autoturisemlor cetățenilor care aduc deșeuri, respectiv a camioanelor (captractor) care aduc/ridică containerele de mai sus;  
· Platformă betonată pentru amplasarea containerelor de tip baracă;
· Canalizare pentru colectarea apelor pluviale;
·  Zonă verde cu gazon și plantație perimetrală de protecție; 
· Copertină pe structură metalică ușoară (conform proiect de rezistență) pentru protecțiacontainerelor deschise;  
· Împrejmuire a amplasamentului cu gard din panouri bordurate prinse pe stâlpi rectangulari din oțel, cu poartă de acces culisantă – acționare manuală;  
· În zona de acces principal se va monta un cântar carosabil pentru camioane (cap-tractor);
Pe lângă lucrările de amenajare descrise mai sus, platforma va fi prevăzută cu următoarele dotări:  
· Container de tip baracă pentru administrație – supraveghere, prevăzut cu un mic depozit de scule și două grupuri sanitare, unul pentru angajatul platformei, altul pentru cetățenii care aduc deșeuri;  
· Container de tip baracă, frigorific, pentru cadavre de animale mici de casă (pisici, câini,păsări);
· Un container de tip baracă pentru colectarea de deșeuri periculoase (vopsele, bidoane de vopsele sau diluanți, medicamente expirate, baterii); 
· Trei containere prevăzute cu presă pentru colecarea deleurilor de hârtie/carton, plastic, respectiv textile;  
· Trei containere închise și acoperite de tip walk-in, pentru colecatrea deșeurilor electrice/elctronice, a celor de uz casnic (electrice mari – frigidere, televizoare, etc.) și a celor de mobilier din lemn;  
· Două containere de tip SKIP deschise, pentru deleuri de sticlă – geam, respetciv sticle/borcane/recipiente;  
· Trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc);  
· Trei containere deschise, joase, de tip ab-roll pentru deșeuri din construcții, moloz;
· Separator de hidrocarburi pentru toată platforma carosabilă;
· Două scări mobile metalice (oțel zincat) pentru descărcarea deșeurilor în containerele deschise înalte.  
· Stâlpi de iluminat și camere supraveghere (8 bucăți).

Infrastructura: 
Stratificația platformei carosabile cuprinde umplutura (balast, piatră spartă), geotextil, geocompozit, beton asfaltic. Platforma betonată (pe care vor fi amplasate containerul-birou și cel frigo) va conține strtul- suport din balast compactat și betonul de min. 15 cm. Structura de susținere a copertinei va avea fundații izolate din BA, iar împrejmuirea fundații izolate cilindrice (săpătura se poate face ușor cu foreza). 

Suprastructura: 
Se referă la copertina din structură metalică ușoară alcătuită din 9 stâlpi situați la interax de câte 5.0m, prevăzuți la partea superioară cu grinzi în consolă de câte 4.50m de o parte și de alta. Stâlpii au secțiunea transversală sub formă de cruce, fiind alcătuiți din câte 2 profile ortogonale IPE450 sudate între ele. Grinzile în consolă sunt alcătuite din profile IPE360. Pe direcție longitudinală s-au prevăzut grinzi de montaj și rigidizare alcătuite din profile IPE160. Pentru rigidizarea structurii la nivelul învelitorii s-au prevăzut contravântuiri alcătuite din bare Φ25. Execuția structurii presupune realizarea uzinată a ansamblelor stâlpilor și grinzilor și montajul acestora pe șantier prin îmbinări cu șuruburi. Învelitoarea se va realiza din tablă trapezoidală cu cute de 45-85mm, fixată pe panele alcătuite din profile Z, profile IPE sau U, dimensionate la încărcările climaterice de la nivelul învelitorii precum și la greutatea proprie a acesteia. Celelate obiecte (containerele) vor fi amplasate direct pe platformele lor, ele fiind echipate și gata de utilizare (plug-in).
 Durata minimă de funcționare, apreciată corespunzător destinației/funcțiunilor propuse: 
Durata normală de operare estimată pentru platformă este de 15 ani. 

Implementarea si dezvoltarea pe raza Comunei CRUCEA a unor servicii publice specializate pentru gestionarea deseurilor provenite din gospodarii, servicii care sa dispuna de logistica necesar pentru colectarea exploatarea si gestionarea deseurilor in cadrul unui centru de colectare prin aport voluntar este absolut necesar si oportun pentru Comuna si populatie, cu urmatoarele avantaje incontestabile:
· Eficienta crescuta in domeniul colectarii selective a deseurilor
· CAV-ul vor avea o estetica placuta si va dispune de spatiu verde in jur
· Rezolvarea problemei mirosurilor neplacute 
· Supravegherea centrului elimina pericolele de vandalism
· Simplitate in utilizare
Obiectivul de investitii propus raspunde obiectivelor din Strategia de Dezvoltare Locala a Comunei, prin introducerea in cadrul Proiectelor propuse, la Obiectivul Mediu- Domeniul de dezvoltare Gestionarea deseuilor – Crearea infrastructurii locale de colectare si depozitare intermediara a deseurilor, locatia aleasa este ferita de zonele aglomerate, astfel ca proiectul prezinta relevanta pentru domeniile de siguranta si protectie a populatiei. 

La nivelul Uniunii Europene, principalul obiectiv al noii Directive cadru, Directiva (UE) 2018/851 a Parlamentului European și a Consiliului din 30 mai 2018 de modificare a Directivei 2008/98/CE privind deșeurile, prevede: “(1) Gestionarea deșeurilor în Uniune ar trebui să fie îmbunătățită și transformată în gestionarea durabilă a materialelor pentru a proteja, a conserva și a îmbunătăți calitatea mediului, pentru a proteja sănătatea umană, pentru a asigura utilizarea prudentă, eficientă și rațională a resurselor naturale, pentru a promova principiile economiei circulare, pentru a spori utilizarea energiei din surse regenerabile, pentru a crește eficiența energetică, pentru a reduce gradul de dependență a Uniunii față de resursele importate, pentru a crea noi oportunități economice și pentru a stimula competitivitatea pe termen lung”
România, în calitate de stat membru al Uniunii Europene, trebuie să pună în aplicare obligațiile care derivă din acquis-ul UE și să adopte acte normative care creează cadrul necesar și predictibil pentru autoritățile locale și mediul privat în sensul stimulării performanței, concurenței echitabile, evitând astfel obstacolele în calea bunei funcționări a pieței interne. Ordonanța de Urgență 92/2021 privind regimul deșeurilor reprezintă un prim pas în asigurarea unui cadru juridic optim.

